Niccolum

NiccolumPeter van der Krogt, "Elementa chemica" apud situm Elementymology & Elements MultidictAnthon Ernest Frédéric, Manuel de synonymie chimico-pharmaceutique ou nomenclature de toutes les dénominations latines, allemandes et françaises des produits chimiques et matières premières médicinales, J. Rotschild, Librairie de la Société botanique de France, 1862, p. 295. seu nicheliumDiccionario Auxiliar Español-Latino est elementum metallicum transitionis cui sunt numerus atomicus 28 et nota Ni. In grege decimo et periodo quarta systematis periodici ponitur. Eius massa atomica 58,69 valet (31 neutrones et 28 protones)  et eius configuratio electronica notatur 3d84s2. 

 De proprietatibus chemicis 
Niccolum purum est metallum durum et ferromagneticum, argenteo colore. Temperatura qua liquidum fit: 1455 gradus Celsiani. Qua gas fit: 2150 gradus Celsiani. Massa per volumen: 8,91g/cm3. Gradus oxidationis solitus: +2. Quinque isotopi stabiles in natura invenuntur:  58Ni, 60Ni, 61Ni, 62Ni et 64Ni e quibus maxime abundat niccolum-58. Niccolum electricitatem et calorem bene ducit.

Quod si elementorum frequentiam ex massa respicias niccolum quintum locum in Tellure obtinere putatur, secundum vero post ferrum in nucleo interiore et exteriore.

 De purificatione 
Niccolum in corporibus compositis ut sulphidis aut silicatibus invenitur unde industrialiter purificatur. Primo aes niccolum continens in aëre calefaciunt ita ut oxidum niccoli(II) fiat a quo deinde metallum purum sive per electrolysim extrahunt sive per reactionem cum hydrogenio infrascriptam:
 NiO(s) + H2(g) →  Ni(s) + H2O(g)
Altera ratione omnes impuritates residuae tolluntur: per monoxydum carbonii fit tetracarbonylum,
 Ni(s) + 4 CO(g) →  Ni(CO)4(g)
Hoc corpus liquidum iam a 43 gradibus Celsianis ebullit ita ut metallum purum facile per destillationem separeturScience: quomodo niccolum extrahatur et purificetur..

 De usu humano 
Niccolum in primis in mixturis metallicis adhibetur ut in aciariis non oxidabilibus aut cupro mixtum in hodiernis nummis (tres partes cupri, singula pars niccoli). Rarius fuerunt nummi e puro niccolo. In accumulatris quoque invenitur cum cadmioDe accumulatris niccolum-cadmium..

Ut catalyzator hydrogenationis quoque adhibetur praecipue in oleis vegetabilibus hydrogenandis hoc est saturandis ad margarinum efficiendum: quod si vestigia niccoli tamen remanent allergiae periculum cavendum estB. Krebs, "Direct determination of nickel in margarine", Z. Anal. Chem, 1987: 388–38.

Sales niccoli colores varios praebent.

 Notae 

 Plura legere si cupis 
 Jérôme Blaizot, Etude de l’influence des procédés de fabrication sur les propriétés mécaniques des alliages de nickel,  Université de Lyon, 2016
Samuel Buxton, Emily Garman, Katherine E. Heim, Tara Lyons-Darden, Christian E. Schlekat, Michael D. Taylor, Adriana R. Oller. "Concise Review of Nickel Human Health Toxicology and Ecotoxicology", Inorganics, 2019, 7(7), 89.

 Nexus externi 
Vicimedia communia plura habent quae ad niccolum pertinent
 Hoc elementum apud Patreon: periodic videos
 Centre Léon Bérard de cancrologia

Categoria:Elementa chemica
Categoria:Metalla transitionis